CELEX: 62016TN0702
Language: fi
Date: 2016-09-30 00:00:00
Title: Asia T-702/16 P: Valitus, jonka José Barroso Truta, Marc Forli, Calogero Galante ja Bernard Gradel ovat tehneet 30.9.2016 virkamiestuomioistuimen asiassa F-126/15, Barroso Truta ym. v. unionin tuomioistuin, 20.7.2016 antamasta tuomiosta

28.11.2016   
            
            
               FI
            
            
               Euroopan unionin virallinen lehti
            
            
               C 441/30
            
         
      Valitus, jonka José Barroso Truta, Marc Forli, Calogero Galante ja Bernard Gradel ovat tehneet 30.9.2016 virkamiestuomioistuimen asiassa F-126/15, Barroso Truta ym. v. unionin tuomioistuin, 20.7.2016 antamasta tuomiosta
      (Asia T-702/16 P)
      (2016/C 441/35)
      Oikeudenkäyntikieli: ranska
      
         Asianosaiset
      
      
         Valittajat: José Barroso Truta (Bofferdange, Luxemburg), Marc Forli (Lexy, Ranska), Calogero Galante (Aix-Sur-Cloie, Belgia) ja Bernard Gradel (Konacker, Ranska) (edustajat: asianajajat S. Orlandi ja T. Martin)
      
         Muu osapuoli: Euroopan unionin tuomioistuin
      
         Vaatimukset
      
      Valittajat vaativat unionin yleistä tuomioistuinta
      
                  —
               
               
                  kumoamaan virkamiestuomioistuimen asiassa F-126/15, Barroso Truta ym. v. Euroopan unionin tuomioistuin antaman tuomion
               
            
                  —
               
               
                  velvoittamaan unionin tuomioistuimen maksamaan Barroso Trutan nimissä 61 121,08 euroa, Forlin nimissä 129 440,98 euroa, Galanten nimissä 76 324,29 euroa ja Gradelin nimissä 99 565,13 euroa kantajien nimissä olevaan rahastoon tai vakuutukseen
               
            
                  —
               
               
                  toissijaisesti velvoittamaan unionin tuomioistuimen maksamaan valittajille edellä mainitut summat 3,1 %:n suuruisine vuotuisine korkoineen, jotka lasketaan siitä päivästä lähtien, jona eläkeoikeudet on siirretty Euroopan unionin toimielinten eläkejärjestelmään
               
            
                  —
               
               
                  velvoittamaan unionin tuomioistuimen korvaamaan oikeudenkäyntikulut kummassakin oikeusasteessa.
               
            
         Oikeudelliset perusteet ja pääasialliset perustelut
      
      Valituksensa tueksi valittajat vetoavat kolmeen valitusperusteeseen.
      
                  1)
               
               
                  Ensimmäinen valitusperuste, joka perustuu siihen oikeudelliseen virheeseen, jonka virkamiestuomioistuin on tehnyt todetessaan, että vahingonkorvauskanne oli jätettävä tutkimatta siitä syystä, että valittajat eivät olleet noudattaneet oikeudenkäyntiä edeltävää menettelyä, joka olisi väitetysti pitänyt aloittaa tekemällä hallinnollinen valitus ja nostamalla sitten mahdollisesti kumoamiskanne päätöksistä, jotka koskevat palvelusvuosien hyvittämistä unionin toimielinten eläkejärjestelmässä.
               
            
                  2)
               
               
                  Toinen valitusperuste, joka perustuu siihen oikeudelliseen virheeseen, jonka virkamiestuomioistuin on valittajien mukaan tehnyt katsoessaan, että työsopimuksista vastaava viranomainen ei ollut tehnyt mitään virkavirhettä antaessaan tiedoksi palvelusvuosien hyvittämisehdotukset, jotka ovat kuitenkin osoittautuneet epätäydellisiksi ja virheellisiksi, koska ne oli osoitettu tehtäväryhmään I kuuluville sopimussuhteessa oleville toimihenkilöille.
               
            
                  3)
               
               
                  Kolmas valitusperuste, joka perustuu siihen oikeudelliseen virheeseen, jonka virkamiestuomioistuin on valittajien mukaan tehnyt katsoessaan, että valittajien esiin tuoma vahinko oli hypoteettinen.